Sumpur Kudus, Sijunjung

Sumpur Kudus (logat lokal manyabuiknyo: Sumpu, Sumpu Kudus) adolah suatu kecamatan di Kabupaten Sijunjung, Sumatera Barat. Kanagarian iko lataknyo di lembah Batang Sumpu, di bagian timur Sumatera Barat.

Sumpur Kudus adolah tampek basis Pamarentah Darurat Republik Indonesia (PDRI) di maso agresi, nan mambuek RI tatap dapek batahan jo diakui dunia internasional. Di sampiang iko, Sumpur Kudus juo panah manjadi pusek pajuangan PRRI dalam manuntuik kaadialan jo pamarentahan Orde Lama di maso lalu.

Wisata 
Wisata alam nagari iko dapek dinikmati Aie Tajun Lubuak Pandakian, nan aie janiahnyo barasa dari Batang Sami. Ado pulo panorama Bukik Lantiak, nan manyajikan gugusan Bukik Sangkak Ayam, Gunuang Sago, Gunuang Marapi, sarato Gunuang Talang. Sadangkan untuak wisata ziarah, dapek mangunjungi makam Syekh Ibrahim nan manyebaan agamo Islam di nagari nan ko pado abaik ka-15, sarato mangunjungi masajik jo makam Rajo Ibadat Sultan Alif.

Samba Randang Bilalang, Samba Daun Kayu, jo Gulai Rumbuik adolah kuliner khas di nagari nan ko.

Wisata budayo dapek dinikmati Talempong Unggan, Tari Piriang, Tari Pijak Galeh, Randai jo Canang. Nan dapek dijadikan oleh-oleh adolah kain tanun Unggan.